**Kopsavilkums par publiskajiem iepirkumiem Metadati**

**Datu apraksts**

Pasūtītāji, kuri piemēro Publisko iepirkumu likumu, iesniedz Iepirkumu uzraudzības birojam statistikas pārskatu Nr. 1-PIL. No šiem statistikas pārskatiem iegūtie galvenie rādītāji apkopoti sadaļās, kas raksturo pasūtītāju iepirkumus.

Pasūtītāju veikto iepirkumu un noslēgto līgumu apkopoto statistisko pārskatu kopums (turpmāk – publisko iepirkumu rādītāji) nodrošina pārskatāmu datu kopu atbilstoši Ministru kabineta 2017. gada 28. februāra noteikumos Nr. 102 [„](https://likumi.lv/ta/id/228378-noteikumi-par-kriterijiem-pec-kadiem-izverte-vai-sabiedrisko-pakalpojumu-sniedzeju-iepirkumu-likuma-minetas-darbibas-latvija)[Noteikumi par oficiālās statistikas veidlapu paraugiem iepirkumu jomā un pārskatu iesniegšanas un aizpildīšanas kārtību”](https://likumi.lv/ta/id/289076) ietvertajiem rādītājiem.

Dati tiek grupēti pēc iepirkumiem virs Eiropas Savienības (turpmāk – ES) līgumcenu sliekšņa, kur paredzamā līgumcena ir vienāda ar Ministru kabineta noteikumos noteikto līgumcenas robežvērtību vai lielāka (preču un pakalpojumu iepirkumiem ir sākot no 135 000 EUR un būvdarbu iepirkumiem – no 5 225 000 EUR), likuma piemērošanas izņēmumiem, norādot iepirkumu skaitu un noslēgto līgumu līgumcenas bez pievienotās vērtības nodokļa (turpmāk – PVN), un faktiski izlietotajiem naudas līdzekļiem – visiem pārskata periodā veiktajiem maksājumiem par iepirkumiem ar PVN, tajā skaitā maksājumiem par iepirkumiem, kuri veikti, izmantojot Elektronisko iepirkumu sistēmu (turpmāk – EIS).

Minētie dati nodrošina datu kopumu par noslēgtajiem piegādes, pakalpojumu un būvdarbu līgumiem virs ES līgumcenu sliekšņa, likuma piemērošanas izņēmumiem, līgumu skaitu un līgumcenām bez PVN, kurus noslēguši pasūtītāji un sabiedrisko pakalpojumu sniedzēji, kuri piemērojuši Publisko iepirkumu likumu, kā arī par visiem pārskata periodā veiktajiem maksājumiem par iepirkumiem ar PVN.

Dati sniedz informāciju par publiskajiem iepirkumiem virs ES līgumcenu sliekšņa pēc CPV [*(Common Procurement Vocabulary)*](http://iub.gov.lv/lv/iubcpv) klasifikatora kodiem. Apkopots iepirkuma procedūru skaits un līgumcenas, kā arī sarunu procedūru, iepriekš nepublicējot paziņojumu par līgumu, un sarunu procedūru skaits un līgumcenas. Dati sniedz informāciju par centralizāciju, kā arī iepirkumu skaita un līgumcenas sadalījumu valsts un pašvaldību sektorā. No statistikas pārskatos iegūtajiem datiem apkopota pretendentu valstiskā piederība.

Dati ir analizēti dinamikā. Tie ir pieejami tabulās pa gadiem un attēloti grafiski. Lietotāji var iepazīties ar datu apkopojumu, sākot no 2002. gada.

Dati iegūti no pasūtītāju iesniegtajiem statistikas pārskatiem, kuros iekļautā informācija tiek pārbaudīta, salīdzinot ar Iepirkumu uzraudzības biroja tīmekļvietnē publicētajām iepirkumu paziņojumu publikācijām.

**Datu publicēšana**

Dati tīmekļvietnes sadaļā ***Statistika*** zem ***Oficiālās statistikas veidlapu rādītāji*** ***/ Oficiālās statistikas veidlapu apkopojums / Kopsavilkums par publiskajiem iepirkumiem 2017. gadā*** tiek publicēti saskaņā ar aktuālo [datu publicēšanas kalendāru](http://iub.gov.lv/lv/node/556) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Kopsavilkums par publiskajiem iepirkumiem | par 2017. gadu | 28.12.2018. |  |
| Kopsavilkums par publiskajiem iepirkumiem | par 2016. gadu |  | Skat. arhīvā |
| Kopsavilkums par publiskajiem iepirkumiem | par 2015. gadu |  | Skat. arhīvā |
| Kopsavilkums par publiskajiem iepirkumiem | par 2014. gadu |  | Skat. arhīvā |
| Kopsavilkums par publiskajiem iepirkumiem | par 2013. gadu |  | Skat. arhīvā |
| Kopsavilkums par publiskajiem iepirkumiem | par 2012. gadu |  | Skat. arhīvā |
| Kopsavilkums par publiskajiem iepirkumiem | par 2011. gadu |  | Skat. arhīvā |
| Kopsavilkums par publiskajiem iepirkumiem | par 2010. gadu |  | Skat. arhīvā |
| Kopsavilkums par publiskajiem iepirkumiem | par 2009. gadu |  | Skat. arhīvā |
| Kopsavilkums par publiskajiem iepirkumiem | par 2008. gadu |  | Skat. arhīvā |
| Kopsavilkums par publiskajiem iepirkumiem | par 2007. gadu |  | Skat. arhīvā |
| Kopsavilkums par publiskajiem iepirkumiem | par 2006. gadu |  | Skat. arhīvā |
| Kopsavilkums par publiskajiem iepirkumiem | par 2005. gadu |  | Skat. arhīvā |
| Kopsavilkums par publiskajiem iepirkumiem | par 2004. gadu |  | Skat. arhīvā |
| Kopsavilkums par publiskajiem iepirkumiem | par 2003. gadu |  | Skat. arhīvā |
| Kopsavilkums par publiskajiem iepirkumiem | par 2002. gadu |  | Skat. arhīvā |

**Datu pieejamība**

Apkopotie dati ir pieejami, sākot no 2002. gada (sākot no 2016. gada – kopsavilkums par 2015. gadu – tiek veidotas infografikas).

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Eiropas Komisija, Finanšu ministrija, sabiedrība.

**Datu vākšana**

Dati tiek iegūti pilnā apsekojumā, kur attiecīgo pārskatu iesniedz pasūtītāji un sabiedrisko pakalpojumu sniedzēji, kuri piemēro Publisko iepirkumu likumu, atbilstoši Ministru kabineta 2017. gada 28. februāra noteikumu Nr. 102 [„](https://likumi.lv/ta/id/228378-noteikumi-par-kriterijiem-pec-kadiem-izverte-vai-sabiedrisko-pakalpojumu-sniedzeju-iepirkumu-likuma-minetas-darbibas-latvija)[Noteikumi par oficiālās statistikas veidlapu paraugiem iepirkumu jomā un pārskatu iesniegšanas un aizpildīšanas kārtību”](https://likumi.lv/ta/id/289076) (spēkā no 02.03.2017.) prasībām.

**Pārskatu iesniedzēji**

Pasūtītāji un sabiedrisko pakalpojumu sniedzēji, kuri atskaites periodā slēguši līgumus publisko iepirkumu jomā. Lai elektroniski iesniegtu attiecīgo statistikas pārskatu, pasūtītājiem un sabiedrisko pakalpojumu sniedzējiem ir jābūt reģistrētiem Publikāciju vadības sistēmas lietotājiem.

**Atskaites periods**

Atskaites periods ir kalendārais gads.

**Klasifikācijas**

Statistikas pārskatu dati tiek klasificēti pēc virs ES līgumcenu sliekšņa un likuma piemērošanas izņēmumu kārtībā slēgtiem līgumiem. Iepirkumi virs ES līgumcenu sliekšņa tiek sistematizēti pēc noteiktām kritēriju pazīmēm, kādas noteiktas oficiālās statistikas veidlapu paraugos, piemēram, procedūru veida, piegādātāju valstiskās piederības. Iepirkumi tiek grupēti pēc kopējās iepirkuma vārdnīcas (*Common Procurement Vocabulary - CPV*) jeb CPV nomenklatūras klasifikatora, kurš noteikts ar Komisijas Regulu (EK) Nr.213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

Netiek piemērota īpaša datu aprēķinu metodoloģija.

No pasūtītāju un sabiedrisko pakalpojumu sniedzēju statistikas pārskatos iekļautās informācijas tiek iegūti kopēji sasummēti dati par valsti kopumā.

No sasummētiem datiem tiek aprēķināts gada pieauguma temps, aplūkota rādītāju dinamika.

**Konfidencialitāte**

Pasūtītāju un sabiedrisko pakalpojumu sniedzēju sniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Apkopotie statistikas pārskata dati atbilst lietotāju vajadzībām, jo tie nosaka virs ES līgumcenu sliekšņu un likuma piemērošanas izņēmumu kopējo noslēgto līgumu summu rādītājus gada griezumā.

**Precizitāte**

Pasūtītāju un sabiedrisko pakalpojumu sniedzēju statistikas pārskatu dati virs ES līgumcenu sliekšņa ir daļēji pārbaudāmi, jo ir salīdzināmi ar Iepirkumu uzraudzības biroja tīmekļvietnē publicētajām paziņojumu publikācijām.

Gada apkopoto datu precizitāte kopumā ir nemainīga.

**Savlaicīgums**

Pārskatu par pasūtītāju un sabiedrisko pakalpojumu sniedzēju veiktajiem publiskajiem iepirkumiem jāiesniedz reizi gadā (līdz 1. aprīlim).

Pasūtītāji un sabiedrisko pakalpojumu sniedzēji, kuri nav savlaicīgi iesnieguši gada statistikas pārskatus atbilstoši Publisko iepirkumu likumam, tos iesniedz pēc atkārtota pieprasījuma un norādījuma par administratīvo atbildību.

Iepirkumu uzraudzības biroja pienākums ir savlaicīgi apkopot pasūtītāju un sabiedrisko pakalpojumu sniedzēju iesniegtos statistikas pārskatus par publiskajiem iepirkumiem, veicot datu pārbaudi.

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopoto pārskatu datus.

**Salīdzināmība**

Dati tiek apkopoti, un gada apkopotie dati tiek salīdzināti ar iepriekšējā gada datiem (sākot ar 2014. gadu).

**Datu precizēšana**

Nepieciešamības gadījumā attiecīgie atskaites rādītāji var tikt precizēti, publicējot datu precizēšanas datumu.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | [pasts@iub.gov.lv](mailto:pasts@iub.gov.lv) |
| Informācijas departaments | |
| Tālruņa numurs | 67326706 |

**Metadati pēdējo reizi atjaunoti**

18.02.2019.

**Saistītās tēmas**

Publisko iepirkumu publikāciju rādītāji